
KONSULTACIJA SU RINKOS DALYVIAIS
DĖL VIEŠOJO PIRKIMO „VŠĮ VILKAVIŠKIO LIGONINĖS GYDYMO PASKIRTIES PASTATO, MAIRONIO G. 25, VILKAVIŠKIS, ATNAUJINIMO (MODERNIZAVIMO)  PROJEKTAVIMO PASLAUGOS, TECHNINIO PROJEKTO VYKDYMO PRIEŽIŪROS PASLAUGOS IR RANGOS DARBAI“
                        
Viešoji įstaiga Vilkaviškio ligoninė numato vykdyti pirkimą „VšĮ Vilkaviškio ligoninės gydymo paskirties pastato, Maironio g. 25, Vilkaviškis, atnaujinimo (modernizavimo)  projektavimo paslaugos, techninio projekto vykdymo priežiūros paslaugos ir rangos darbai“.
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis.
[bookmark: _Hlk93582290]Rinkos konsultacija bus vykdoma Centrinės viešųjų pirkimų informacinės sistemos priemonėmis (CVP IS) - kviečiame pateikti raštu atsakymus iki CVP IS nurodyto termino. Rinkos dalyviai kviečiami pateikti siūlymus/pastebėjimus/rekomendacijas ir atsakymus į pateiktus klausimus. Informaciją prašome pateikti pasinaudojant CVP IS susirašinėjimo funkcija.
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui (-ams) ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos metu, remiantis galimų rinkos dalyvių turimomis žiniomis, ir/arba patirtimi dalyvaujant panašių prekių pirkimuose, numatoma išsiaiškinti su pirkimo specifika susijusius klausimus.
Prašome atsakyti į šiuos klausimus:


	1. Ar techninėje dokumentacijoje nurodytas pirkimo objektas yra aiškus? Ar aiškūs ir tinkamai suformuluoti keliami reikalavimai darbams? Ar yra aiški apimtis? Jei ne, prašome nurodyti, kas neaišku ir ką turėtumėme patikslinti.

	2. Ar techninėje dokumentacijoje yra visa informacija, reikalinga tinkamam  pasiūlymo parengimui? 

	3. Prašome įvardyti kitą, Jūsų nuomone, reikšmingą informaciją šių darbų atlikimui.



Apibendrinta informacija apie šios rinkos konsultacijos rezultatus, tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją.

